text: শতাধিক নারীর সঙ্গে অনৈতিক সম্পর্ক, র‍্যাব-বিজিবির পরিচয়ে - Bartakontho
  ২রা ডিসেম্বর, ২০২১ খ্রিস্টাব্দ , ১৭ই অগ্রহায়ণ, ১৪২৮ বঙ্গাব্দ, রাত ১২:৪৭
  শতাধিক নারীর সঙ্গে অনৈতিক সম্পর্ক, র‍্যাব-বিজিবির পরিচয়ে
  প্রকাশিত নভেম্বর ১৬, ২০২১, ২২:২২ অপরাহ্ণ
  রাজ ওরফে আব্দুর রাকিব ওরফে খোকন। ছবি: সংগৃহীত
  কখনো তিনি বর্ডার গার্ড বাংলাদেশের (বিজিবি) ল্যান্স নায়েক, আবার কখনো পরিচয় দিতেন র‍্যাবের। র‌্যাবের ইউনিফর্ম পরেই তিনি তৈরি করতেন টিকটক ভিডিও। টিকটক ব্যবহার করে প্রতারণার মাধ্যমে বিয়ে করেন চারটি। শুধু তাই নয়, শতাধিক মেয়ের সঙ্গে অনৈতিক সম্পর্ক তৈরির পর করেছেন প্রতারণাও। এসব অভিযোগের ভিত্তিতে রাজ ওরফে আব্দুর রাকিব ওরফে খোকনকে (২৬) গ্রেফতার করেছে র‍্যাবের একটি দল।
  তিনি বলেন, সাম্প্রতিক সময়ে টিকটক সেলিব্রিটি বানানোর নামে বিভিন্ন দেশে নারীপাচার চক্রের হোতা আশরাফুল মণ্ডল ওরফে বস রাফি, ম্যাডাম সাহিদা ও টিকটক হৃদয় বাবু সহযোগী অনিকসহ বেশ কয়েকটি নারী পাচার চক্রের ৬৬ জনকে গ্রেফতার করে র‍্যাব।
  খন্দকার আল মঈন বলেন, টিকটকার রাজ পেশায় বগুড়ার একটি আবাসিক হোটেলের নিরাপত্তা কর্মী। কিন্তু র‍্যাবের ইউনিফর্ম পরে নিজেকে র‍্যাব-৫ এ কর্মরত হিসেবে পরিচয় দিয়ে আসছিলেন। গত দুই বছর ধরে তিনি টিকটক, ফেসবুক, ইমো, হোয়াটস-অ্যাপসহ বিভিন্ন মাধ্যমে র‍্যাবের পরিচয় দিতেন। টিকটকে রাজের ২ মিলিয়নের অধিক ভিউ ও দেড় মিলিয়ন ফলোওয়ার রয়েছে। নিম্নবিত্ত পরিবারের সন্তান হয়েও নিজেকে উচ্চবিত্ত পরিচয় দিতেন। এ পরিচয় সত্য প্রমাণিত করতে বিভিন্ন বাড়ির সামনে ও আইনশৃঙ্খলা বাহিনীর অফিসের সামনে গিয়ে ভিডিও তৈরি ও প্রচার করতেন তিনি।
  রাজ টিকটকে নারীদের মধ্য থেকে যারা দামি অলংকার পরিধান করতেন ও যাদের আর্থিক অবস্থা ভালো তাদের টার্গেট করতেন। এরপর তাদের বিভিন্ন প্রলোভনে প্রলুব্ধ করে প্রতারণার মাধ্যমে হার, অলংকার ও অর্থ আত্মসাৎ করতেন।
  র‍্যাব মুখপাত্র বলেন, সম্প্রতি টিকটকার রাজ র‍্যাব-৫ থেকে ঢাকায় র‍্যাব-২ বদলি হয়েছে বলে সামাজিক মাধ্যমে জানায়। ঢাকায় এসে তার আরও ভিডিও বানানোর পরিকল্পনা ছিল। তবে তার আগেই রাজকে গ্রেফতার করা হয়েছে।